Source: https://ispis.sk/judikatura/KSKE/6S245/2012
Timestamp: 2020-03-28 16:55:19+00:00

Document:
KSKE 6 S 245/2012 - iSpis
iSpis Judikatúra – KSKE 6 S 245/2012
KS v Košiciach, dátum 04.10.2012, sp.zn. KSKE 6 S 245/2012
§ 59 ods. 2 SPR § 250d ods. 3 OSP § 250a OSP § 250h ods. 2 OSP § 11 ods. 1 OSP § 11 ods. 4 OSP § 146 ods. 1 písm. c) OSP § 246c ods. 1 OSP § 3 ods. 9 zákona č. 757/2004 § 42 ods. 3 OSP
Súd: Krajský súd Košice Spisová značka: 6S/245/2012 Identifikačné číslo súdneho spisu: 7012201041 Dátum vydania rozhodnutia: 04. 10. 2012 Meno a priezvisko sudcu, VSÚ: JUDr. Valéria Mihalčínová ECLI: ECLI:SK:KSKE:2012:7012201041.1
Uznesenie Krajský súd v Košiciach, v právnej veci žalobcu: Východoslovenská vodárenská spoločnosť, a. s., so sídlom v Košiciach, Komenského 50, IČO: 36 570 460, zastúpeného advokátom: JUDr. Peter Kerecman, Advokátska kancelária, spoločnosť s ručením obmedzeným, so sídlom Rázusova 1, Košice, proti žalovanému: 1/ Úrad pre reguláciu sieťových odvetví, so sídlom Bajkalská 27, Bratislava a 2/ Rada pre reguláciu, so sídlom Bajkalská 27, Bratislava, v konaní o preskúmanie zákonnosti rozhodnutia č. 0580/2012/E-OZ, č. sp. 5-2012-BA zo dňa 26. marca 2012 a rozhodnutia č. 09/15279/12/RpR zo dňa 02. augusta, takto
Po právoplatnosti tohto uznesenia v r a c i a žalobcovi súdny poplatok vo výške 59,30 Eur prostredníctvom Daňového úradu Košice.
Podaním zo dňa 05. septembra 2012 sa žalobca domáha preskúmania zákonnosti rozhodnutia žalovaného v 2. rade č. 09/15279/12/RpR zo dňa 02. augusta 2012, ktorým bolo podľa § 59 ods. 2 zákona č. 71/1967 Zb. o správnom konaní (správny poriadok) zamietnuté odvolanie žalobcu a zároveň potvrdené rozhodnutie žalovaného v 1. rade č. 0580/2012/E-OZ, č. sp. 5 - 2012 - BA zo dňa 26. marca.
Žalobca prostredníctvo svojho právneho zástupcu písomným podaním zo dňa 27. septembra 2012 vzal svoj návrh zo dňa 05. septembra 2012 v c e l o m r o z s a h u späť. Zároveň požiadal o vrátenie zaplateného súdneho poplatku vo výške 59,30 Eur.
Podľa § 11 ods. 1 veta prvá zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov poplatok splatný podaním návrhu na začatie konania, podaním odvolania alebo dovolania sa vráti, ak sa konanie zastavilo, ak sa podanie vrátane odvolania a dovolania odmietlo alebo ak sa návrh, odvolanie alebo dovolanie vzali späť pred prvým pojednávaním bez ohľadu na to, či bol vydaný platobný rozkaz alebo rozkaz na plnenie. Ak sa návrh na začatie konania o rozvode manželstva vzal späť po prvom pojednávaní na príslušnom stupni súdov, vráti sa polovica všetkých zaplatených poplatkov. V konaní o preskúmaní rozhodnutia orgánu verejnej správy sa poplatok vráti, ak sa návrh na začatie konania vzal späť pred prejednaním veci alebo ak bolo konanie zastavené z dôvodu, že účastník nebol v konaní riadne zastúpený.
Podľa § 11 ods. 4 veta prvá zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov okrem poplatku v rozvodovom konaní a poplatku, ktorý sa vracia podľa odseku 1, sa poplatok alebo jeho časť (preplatok) vracia krátený o 1%, najmenej však 6,70 Eura.
Podľa § 11 ods. 4 prvá veta pred bodkočiarkou zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov ak sa má vrátiť poplatok alebo preplatok poplatku, súd alebo orgán štátnej správy súdov zašle odpis právoplatného rozhodnutia o jeho vrátení daňovému úradu príslušnému podľa trvalého pobytu (sídla) poplatníka, ktorý poplatok alebo preplatok poplatku vráti.
Pretože žalobca vzal svoj návrh v celom rozsahu späť pred rozhodnutím súdu vo veci samej, bolo potrebné konanie podľa vyššie citovaných zákonných ustanovení zastaviť. Zároveň súd v súlade s vyššie citovanými ustanoveniami zákona č. 71/1992 Zb. rozhodol o vrátení uhradeného súdneho poplatku žalobcovi v sume 59,30 Eur.
Rozhodnutie bolo prijaté senátom Krajského súdu v Košiciach v pomere hlasov 3:0 (ust. § 3 ods. 9 zákona č. 757/2004 Z. z. v znení účinnom od 01. mája 2011) .

References: § 59
 § 250
 § 250
 § 250
 § 11
 § 11
 § 146
 § 246
 § 3
 § 42
 súd 
 súd 
 § 59
 § 11
 § 11
 § 11
 súd 
 súd 
 § 3